अगाडिको आवरण पृष्ठ

बन्वक रज्वा सिंह

तह ५, कक्षा २

लेखकः बिष्णु बि.क.

दंगाहा थारू

१

एकठो बन्वम धेर जनावर बैठट। उहाँ सिंह, नम्हाँ, गिडार बैठट। बन्वक रज्वा सिंह रह।

२

रज्वा सड्ड एकठो जनावर मारक खाए। अस्टक सड्ड खैटि अईटि रह। कुछ डिन सिंह भुख्ल रहल।

३

सिंह डुख कर्ना मन नै पर्लिस। आब बैठ् बैठ्क खैना उपाय स्वाँचल। ओ नयाँ उपाय लगाईल।

४

एकडिन सक्‍कु जनावर हुकन बलाईल। सक्‍कु जनावर अईल। सक्‍कु जनावर एकडम डरैल।

५

सिंह बोल्ना सुरु करल। सिंह सक्‍कुन नै डराई कहल। सक्‍कु जनावर ढ्यान डेक सुनलग्ल।

६

सिंह सक्‍कु जहन पालसे बलाईल। सक्‍कु जनावर पाला लगाक गैल। सिंह बैठ्क खाए।

७

उह बन्वम एकठो चलाक नम्हाँ रह। एक डिन वाकर पाला अईलिस। नम्हाँ फे एकठो उपाय स्वाचल।

८

नम्हाँ सिंहकठे ढिल कैख गैल। सिंह नम्हँक उपर जोरसे रिसाईल। काजे ढिल अईल्या कहल।

९

नम्हाँ कहल डगरिम एकठो सिंह भेटाईल। ऊ महि खाईक लाग रह। बल्‍ल भागक अइनु।

१०

रिसाईल सिंह कहल खै कहाँ बा? चलाख नम्हाँ सिंहहन एकठो कुवाँम लैगैल। उ कुवाँ डेखैटि कहल।

११

इह कुवँक भिटर बा। सिंह कुवाँम आपन बौनि ड्याखल। सिंह रिसाईल व पक्र गैल।

१२

बन्वक रज्वा सिंह कुवँम डुब गैल। टबसे जनावर खुसि हुईल।

१३

सक्‍कु जनावर नम्हाँह स्याबासी डेल। नम्हाँ खुशी हुइल। जनावर फे खुशी हुइल।

१४

बन्वमका जनावर सक्‍कु मिलक बैठलग्ल। आफट पर्लसे एकजुट हुइना कल।

शीर्षक पृष्ठ

बन्वक रज्वा सिंह

Images on pages Front Cover, ५ by Roel Ottow, International Illustrations: The Art Of Reading 3.0, © 2009 SIL International. CC-BY-ND 3.0.

Images on pages १, २, १३, १४ by International Illustrations: The Art Of Reading 3.0, © 2009 SIL International. CC-BY-ND 3.0.

Images on pages ३, ४, ६, ८, ९, १०, ११, १२ by © 2019 The Art Of Reading 3.0, © 2009 SIL International. CC-BY-ND 3.0.

Image on page ७ by Cathy Marlett, International Illustrations: The Art Of Reading 3.0, © 2009 SIL International. CC-BY-ND 3.0.

तहगत, तह ५

This book has been developed under the Enabling Writers Project with the support of the Curriculum Development Centre-Ministry of Education, Science and Technology Nepal, Language Commission- Government of Nepal, Backward Society Education (BASE) and World Education.

दंगाहा थारूNepal

श्रेय पृष्ठCopyright © 2019, Enabling Writers Project - World Education-Nepal http://creativecommons.org/licenses/by/4.0/तपाईंले यस रचनालाई व्यापारिक प्रयोजनका लागि प्रयोग गर्न पाउनुहुन्छ। तपाईंले यस रचनालाई समायोज गर्न वा यसमा आफ्नो तर्फबाट थपथाप गर्न पाउनुहुन्छ। तपाईंले लेखक, चित्रकार, इत्यादिको प्रतिलिपि अधिकार सूचना र नाम राख्नुपर्छ।

अगाडिको आवरण पृष्ठको भित्रपट्टी

यस पुस्तकको बारेमाः दंगाहा थारू भाषामा तयार गरिएको यो पुस्तक कक्षा २ मा अध्ययनरत भाइबहिनीहरूका लागि हो। यो पुस्तक देवनागरी लिपिका सबै वर्ण र मात्रा सिकिसकेका बालबालिकाको स्वतन्त्र पठनका लागि तयार पारिएको हो। पढाइ सीपको विकास गर्नका लागि यस पुस्तकलाई शिक्षकले नयाँ शब्द सिकाउन, नमुना पठन गर्न र बोध शिक्षणका लागि प्रयोग गर्न सक्नेछन्।

The End